open-index/open-wikipedia-markdown huggingface dataset:
Erkkola (mopo)

**Erkkola** oli Eino Erkkolan ja hänen poikansa Matti Erkkolan Ilmajoen Koskenkorvalla 1950-luvulla kehittämä invalidimopo. Erkkola-mopon merkittävin ostajakunta muodostui sotainvalideista. Erkkoloiden elinkaari ylsi 1980- ja 1990-lukujen taitteeseen asti, jolloin Erkkolan invamopo- ja pyörätuolitehtaan liiketoiminnan osti Instrumentariumin tytäryhtiö, lahtelainen Merivaara Oy. Se katsoi ajokuntoisia sotainvalideja olevan liian vähän, eikä pitänyt noin 200 kappaleen vuosimyyntiä enää kannattavana.

## Tekniikka
Erkkola-mopossa oli edessä yksi ohjaava pyörä ja takana kaksi pyörää, joista toinen oli vetävä. 1,5 hevosvoiman moottori sijaitsi kuljettajan vieressä vasemmalla. Mopo käynnistettiin narusta vetämällä. Mopossa oli putkirunko, joka oli aluksi avoin, mutta 1960- ja 1970-lukujen vaihteen paikkeilla jalkatilan suojuksen ylle lisättiin tuulilasi ja katos.

Ajoneuvon moottoriteho nostettiin 1980-luvun lopulla lainmuutoksen jälkeen 2,4 hevosvoimaan. Samalla narukäynnistyksen tilalle asennettiin sähköstartti ja sähköjärjestelmän jännite nostettiin 12 volttiin. Viimeisten Sachs-moottorien vaihteisto oli kaksivaihteinen automaatti, jossa oli mukana peruutusvaihde, jolloin mopoa ei tarvinnut peruuttaa kävelykepillä tai kainalosauvalla työntäen.

Moottorina käytettiin myös sähköstartilla varustettua Morinin moottoria sen jälkeen, kun Sachs-moottorin valmistus loppui 1991. Erkkola kulkee noin 35-40 km/h

## Lähteet
* 

## Aiheesta muualla
*Videojuttu vuoden 1967 Erkkola-moposta Helsingin Sanomien sivustolla
Munanjohdinsyöpä

**Munanjohdinsyöpä** on munanjohtimissa esiintyvä gynekologinen syöpätauti.

Suomessa todettiin kolmekymmentä tapausta vuonna 2005. Tauti ei aiheuta varhaisia oireita, mutta levinneenä siihen liittyy tavallisimmin vuotohäiriöitä ja alavatsakipuja. Sairautta hoidetaan leikkauksin ja solunsalpaajin. Synnytys näyttää alentavan sairastumisvaaraa munanjohdinsyöpään.

Vaikka munanjohdin- ja munasarjasyövät ovat hyvin lähellä toisiaan, osataan ne nykyisin erottaa toisistaan entistä paremmin. Tämä selittää osaksi viime vuosikymmeninä tapahtuneen munanjohdinsyövän esiintyvyyden selvän nousun. Sairauden viisivuotiseloonjäämisennuste on 33&nbsp;%.

Muun syövän leviäminen munanjohtimiin on paljon yleisempää kuin syövän alkaminen niistä.

## Lähteet
Turkuhallin seisake

**Turkuhallin seisake**, aikaisemmin **Elysée Areenan seisake** on Artukaisissa, Uudenkaupungin radalta Pernon telakalle vievän sivuraiteen varressa sijaitseva seisake. Se palvelee vain Turkuhalliin ja sen tapahtumiin suuntautuvaa satunnaista tilausliikennettä, eikä sinne järjestetä säännöllistä liikennettä.

Seisakkeelle on pysähtynyt muun muassa Helsingistä tulevia Jokerien jääkiekkojoukkueen kannattajia kuljettaneita junia 1990-luvun puolivälissä ja 2000-luvun alussa, kun Jokerit on pelannut TPS:aa vastaan vieraskentällä Turussa.

## Lähteet

## Aiheesta muualla
*Kuvia Turkuhallin seisakkeelta Vaunut.org -sivustolla
Marconi

**Marconi** on italialainen sukunimi:

* Dominic Anthony Marconi (s. 1927), yhdysvaltalainen roomalaiskatolinen piispa
* Guglielmo Marconi (1874–1937), italialainen fyysikko ja liikemies

## Muita merkityksiä
* Marconi Company, Guglielmo Marconin perustama yritys
* Matra Marconi Space (MMS), ranskalais-englantilainen avaruusteollisuusyhtiö
* Premiata Forneria Marconi, italialainen progressiivista rockia soittava yhtye
Campbellin piirikunta (Wyoming)

**Campbellin piirikunta** on piirikunta Yhdysvaltain Wyomingin osavaltiossa. Piirikunta perustettiin vuonna 1911. Campbellin asukasluku oli vuoden 2020 väestönlaskennan mukaan 47&nbsp;026, ja piirikunnan pinta-ala on 12&nbsp;437 neliökilometriä. Campbellin hallintokeskus on Gillette.

## Väestö
Vuoden 2000 väestönlaskennassa Campbellin piirikunnassa asui 33&nbsp;698 ihmistä. Heistä 96,06% luokiteltiin valkoihoisiksi, 0,93% alkuperäisasukastaustaisiksi ja loput muunrotuisiksi tai sekoittuneiksi. Populaatiosta 3,53 prosentilla oli hispaano- tai latinotausta.

Sukujuuriltaan Campbellin väestö on suurimmalta osin saksalaista- (30,3%), englantilaista- (11,4%), irlantilaista- (11,0%), alkuperäiskansojen- (8,5%) tai norjalaista (6,2%) syntyperää. Väestöstä 7,6 prosenttia eli köyhyysrajan alapuolella.

## Lähteet

## Aiheesta muualla

*Campbellin piirikunnan viralliset kotisivut
Bolívar

**Bolívar** tarkoittaa seuraavia:

## Henkilöitä
* Gustavo Bolivar (s. 1966), kolumbialainen kirjailija, käsikirjoittaja ja toimittaja
* Simón Bolívar (1783–1830), venezuelalainen vallankumousjohtaja, Suur-Kolumbian presidentti 1819–1830

## Paikkoja ja alueita
* Bolívar, Venezuelan osavaltio
* Ciudad Bolívar, Bolívarin osavaltion pääkaupunki Venezuelassa
* Pico Bolívar, Venezuelan korkein vuori
* Bolívar, Kolumbian departementti

## Muita merkityksiä
* Bolívar, Venezuelan rahayksikkö
Matti Puhtila

**Matti Puhtila** (7. helmikuuta 1958 Helsinki – 30. maaliskuuta 2005 Helsinki) oli suomalainen radiotoimittaja. Hän oli toimittaja ja sanoittaja Sauvo Puhtilan poika. Hänen äitinsä oli toimittaja, kirjailija ja sanoittaja Kirsti Puhtila.

Puhtila, lempinimeltään ”Femma”, toimi 1980-luvun alusta Yleisradion palveluksessa, aluksi äänilevystössä ja myöhemmin toimittajana. 1980-luvun puolivälin jälkeen hän työskenteli Sävelradiotoimituksessa ja toimitti myös Yöradiota, kunnes aloitti vuonna 1990 Radiomafia-kanavalla. Hän juonsi kanavalla monia ohjelmia, muun muassa nimikko-ohjelmaansa *Matti Puhtila* sekä ohjelmia *Eldorado*, *Linnunsilmä* ja *Pilttuu*. Hän jätti Yleisradion vuonna 2003, jolloin Radiomafia muuttui YleX:ksi.

Puhtila kuoli sairauskohtaukseen 47-vuotiaana maaliskuussa 2005.

## Lähteet
Washakien piirikunta

**Washakien piirikunta** on vuonna 1911 perustettu piirikunta Yhdysvaltain Wyomingin osavaltiossa. Washakien asukasluku oli vuoden 2010 väestönlaskennan mukaan 8 533, ja piirikunnan pinta-ala on 5&nbsp;809 neliökilometriä. Washakien hallintokeskus on Worland.

## Väestö
Vuoden 2010 väestönlaskennassa Washakien piirikunnassa asui 8 533 ihmistä. Heistä 91,4 % luokiteltiin valkoihoisiksi, 0,6 % aasialaistaustaisiksi, 1,1 % alkuperäisasukastaustaisiksi ja loput muunrotuisiksi tai sekoittuneiksi. Populaatiosta 13,6 prosentilla oli hispaano- tai latinotausta.

Sukujuuriltaan Washakien väestö on suurimmalta osin saksalais- (27,1%), englantilais- (13,1%), irlantilais- (9,9%) tai alkuperäiskansataustaista (6,2%). Piirikunnan väestöstä 14,1 prosenttia elää köyhyysrajan alapuolella.

## Lähteet

## Aiheesta muualla
*Washakien piirikunnan viralliset kotisivut
Afrikan kisat

**Afrikan kisat** eli **All-Africa Games** on neljän vuoden välein järjestettävä usean urheilumuodon tapahtuma afrikkalaisille valtioille. Kilpailujen järjestelyistä vastaa Afrikan kansallisten olympiakomiteoiden järjestö ANOCA. Ensimmäiset Afrikan kisat järjestettiin Brazzavillessä Kongossa 1965. Seuraavat kilpailut oli tarkoitus järjestää Malissa 1969, mutta ne jouduttiin perumaan sotilasvallankaappauksen vuoksi. Vuodesta 1987 kisat on järjestetty neljän vuoden välein.

## Järjestäjäkaupungit
* 1965 – Brazzaville, Kongon tasavalta
* 1969 – Bamako, Mali (kilpailut peruttiin)
* 1973 – Lagos, Nigeria
* 1978 – Alger, Algeria
* 1987 – Nairobi, Kenia
* 1991 – Kairo, Egypti
* 1995 – Harare, Zimbabwe
* 1999 – Johannesburg, Etelä-Afrikka
* 2003 – Abuja, Nigeria
* 2007 – Alger, Algeria
* 2011 – Maputo, Mosambik
* 2015 – Brazzaville, Kongon tasavalta
* 2019 – Rabat, Marokko
* 2024 – Accra, Ghana
Faith Divides Us – Death Unites Us

**Faith Divides Us – Death Unites Us** on Paradise Lostin kahdestoista studioalbumi, joka julkaistiin 25. syyskuuta 2009. Se nousi Suomen virallisen listan sijalle 22.

## Kappaleet
#
#
#
#
#
#
#
#
#
#

## Kokoonpano
* Nick Holmes – laulu
* Greg Mackintosh – kitarat
* Aaron Aedy – kitarat
* Steve Edmondson – bassokitara
* Peter Damin – sessiorummut

## Arvostelut
* AllMusic: 
* Imperiumi: 10/10
* Soundi: 
* Sputnikmusic: 

## Lähteet

## Aiheesta muualla
* 
*
RadioCity Areena

**RadioCity Areena** (aikaisemmin **Caribia Areena**, **994-halli** ja **Ikituurin Arena**) oli Turussa sijaitseva monitoimihalli, joka toimi kylpylähotelli Holiday Club Caribian yhteydessä. Seisomapaikkoja siellä oli enimmillään 2&nbsp;700 ja istumapaikkoja 1&nbsp;800. Hallin nimeksi vaihtui vuoksiksi 2014–2015 RadioCity Areena Radio Cityn ja silloisen Break Sokos Hotel Caribian solmiman sponsorisopimuksen myötä. Maaliskuussa 2016 areenan paikalle avattiin aktiviteettipuisto SuperPark.

Hallia on käyttänyt kotiareenanaan muun muassa Korisliigassa Aura Basket ja TPS Salibandy Salibandyliigassa.

## Lähteet
HMS Havelock

**HMS Havelock** on ollut kolmen Britannian Kuninkaallisen laivaston aluksen nimenä.

* HMS Havelock (1857), siipirattain varustettu tykkivene
* HMS Havelock (1915), Abercrombie-luokan monitori
* HMS Havelock (H88), Havant-luokan hävittäjä
Erik Höglund

**Erik Höglund** (1932–1998) oli ruotsalainen lasitaiteilija ja kuvanveistäjä. Hän työskenteli Bodalle 1953–1973, jolloin hän uudisti ruotsalaisen lasisuunnittelun. Vuodesta 1988 hän työskenteli Strömbergshyttanissa.

Höglundin tytär on kuvittaja Anna Höglund.

## Lähteet

## Kirjallisuutta
*Gunnel Holmér: *Från Boda till New York*, Carlssons förlag, Borås 1986, 
*Björn Ranelid: *Mellan mörker och ljus. Erik Höglunds 80-tal*, Carlssons förlag, Stockholm 1988, 

## Aiheesta muualla
*Webbplats för Erik Höglund-samlingen
Boda glasbruk

**Boda glasbruk** on entinen taajama ja nykyinen pientaajama Emmabodan kunnassa Kalmarin läänissä Ruotsissa, noin 15 km Emmabodan keskustaajamasta koilliseen. Pientaajamassa oli vuoden 2010 lopussa 170 asukasta.

Yhteisö rakennettiin 1864 perustetun lasitehtaan ympärille. Tehtaan perustamisen yhteydessä kylä muutti aiemman nimensä *Förlångskvarn*. Tehdas kuuluu Orrefors Kosta Bodaan ja tuotanto on lopetettu. 

Paikkakunnalla on designmyymälä ja majoituspalveluja. Bodasjönin rannalla on uimapaikka.

## Väestönkehitys

## Lähteet
Ajax København

**Ajax København** on tanskalainen käsipalloseura, jonka kotiareena sijaitsee Kööpenhaminassa. Seura perustettiin vuonna 1934 nimellä **IF Ajax**, ja se on voittanut aikojen saatossa yhdeksän Tanskan mestaruutta, tuoreimman vuonna 1964. Ajaxin naisten joukkue pelaa kaudella 2020-21 naisten käsipallon korkeimmalla sarjatasolla, Bambusa Kvindeligaenissa.

## Saavutukset
* Tanskan mestari: **9** (1937, 1942, 1944, 1948, 1949, 1950, 1952, 1953, 1964)
* DM-hopeaa: **4** (1946, 1951, 1954, 1997)
* DM-pronssia: **3** (1965, 1966, 1995)

## Aiheesta muualla
*Seuran virallinen kotisivu
Boda

**Boda** tarkoittaa seuraavia asioita:
* Boda glasbruk, pientaajama Emmabodan kunnassa Ruotsissa
* Boda, Abloyn tuotemerkki, joka viittaa yhtiön Björkbodan tehtaaseen Dragsfjärdissä
* Boda, taajama Ljusdalin kunnassa Ruotsissa
* Boda, taajama Rättvikin kunnassa Ruotsissa
* Boda, taajama Värmdön kunnassa Ruotsissa
* Boda, taajama Österåkerin kunnassa Ruotsissa
* Boda, kaupunki Keski-Afrikan tasavallassa
* Boda, kaupunki Intiassa
* FC Boda, kemiönsaarelainen jalkapalloseura
* Mount Boda, vuori Etelämantereella
* 1487 Boda, päävyöhykkeen asteroidi.
Mikatagaharan taistelu

**Mikatagaharan taistelu** () käytiin 25. tammikuuta 1573 Tōtōmin provinssissa Japanissa. Se oli Takeda Shingenin ja Tokugawa Ieyasun joukkojen välinen taistelu, jossa Ieyasu kohtasi suurimman sotilaallisen tappionsa.
Leinier Domínguez

**Leinier Domínguez Pérez** (s. 23. syyskuuta 1983 Havanna, Kuuba) on kuubalainen shakin suurmestari. Hän on pikashakin maailmanmestari 2008.

## Lähteet

## Aiheesta muualla
* 
*
Malawin jalkapallomaajoukkue

**Malawin jalkapallomaajoukkue** edustaa Malawia jalkapallon miesten maajoukkuekilpailuissa. Sitä hallinnoi Malawin jalkapalloliitto. Ennen vuotta 1966 joukkueen nimi oli *Njassamaan jalkapallomaajoukkue*. 

Malawin maajoukkue ei ole selviytynyt kertaakaan maailmanmestaruuskilpailujen lopputurnaukseen. Afrikan-mestaruuskilpailujen lopputurnauksessa se esiintyi ensimmäisen kerran Norsunluurannikon kisoissa 1984, jolloin se jäi alkulohkossaan viimeiseksi. Toisen kerran se oli mukana Afrikan-mestaruuskilpailuissa Angolassa 2010. jolloin se jäi niin ikään alkulohkossaan viimeiseksi, vaikka voittikin Algerian 3–0. Kolmannella kerralla Kamerunissa 2021 Malawi eteni ensimmäistä kertaa jatko-otteluihin parhaiden lohkokolmosten vertailun kautta. Malawi voitti alkulohkossa Zimbabwen 2–1, mutta neljännesvälierissä Marokko oli kuitenkin parempi luvuin 2–1.

Afrikan kisojen jalkapalloturnauksessa Malawi on saanut pronssia Nairobissa 1987. Voitettuaan alkulohkonsa se hävisi välieräottelun Keniaa vastaan rangaistuspotkukilpailun jälkeen. Pronssiottelussa Malawi kukisti Kamerunin 3–1. Malawi on pelannut Afrikan kisojen jalkapalloturnauksessa lisäksi Algerin kisoissa 1978, jossa se jäi alkulohkossaan viimeiseksi. 

## Lähteet

## Aiheesta muualla
*Malawin jalkapalloliiton sivusto
Luumäen rautatieasema

**Luumäen rautatieasema** () on rautatieliikennepaikka Luumäellä. Liikennepaikka avattiin Pietarin radan varteen vuonna 1885 pysäkkinä, mutta se korotettiin V luokan asemaksi kolme vuotta myöhemmin. Asemarakennusta laajennettiin vuonna 1907 Bruno Granholmin suunnitelmien mukaisesti, jonka jälkeen sen ulkoasua on muunneltu useaan otteeseen.

Luumäkeä suunniteltiin risteysasemaksi 1930-luvulla Lappeenrannasta Imatralle johtaneen radan rakentamisen yhteydessä. Uusi oikorata Lappeenrantaan valmistui kuitenkin vasta vuonna 1962.

Henkilöliikenteen junat lakkasivat pysähtymästä Luumäellä toukokuussa 1988. Nykyisin liikennepaikka on lähinnä tavaraliikenteen käytössä. Kouvolasta alkava kaksoisraideosuus päättyy noin kilometri Lappeenrannan suuntaan Karjalan ja Vainikkalan ratojen risteyskohtaan. Aseman yhteydessä on P. E. Svinhufvudin kunniaksi pystytetty professori Väinö Aaltosen veistämä laillisuustaistelun muistomerkki, joka paljastettiin 4. joulukuuta 1937. Svinhufvud lähti vuonna 1914 karkotusmatkalleen Siperiaan Luumäen asemalta. 

## Lähteet
A’s B’s & Rarities

**A's B's & Rarities** on brittiläisen glam rock/purukumipop-yhtye Mudin vuonna 2004 julkaistu kokoelma-albumi. Sen kappaleista kahdeksan oli aikaisemmin ennenjulkaisemattomia CD-formaatissa Britanniassa. Levy on omistettu Mud-solisti Les Grayn sekä tuottaja Mickie Mostin muistolle.

## Kappaleet
#
#
#
#
#
#
#
#
#
#
#
#
#
#
#
#
#
#
#
#
#
#
#

## Lähteet
Borja Valero

**Borja Valero Iglesias** (s. 12. tammikuuta 1985 Madrid, Espanja) on espanjalainen jalkapalloilija. Hän pelasi toistakymmentä vuotta ammattilaisena Espanjassa, Englannissa ja Italiassa, viimeksi Internazionalessa ja Fiorentinassa. Vuonna 2021 hän ilmoitti lopettavansa ammattilaisuransa ja siirtyi amatööritasolla pelaavaan italialaiseen CS Lebowskiin. Hän on pelipaikaltaan keskikenttäpelaaja.

## Seurajoukkueura
Valero on Real Madridin kasvatti. Hän teki ensiesiintymisensä edustusjoukkueessa 25. lokakuuta 2006 Espanjan cupin ottelussa Écijaa vastaan. Valero pääsi kentälle myös Mestarien liigan ottelussa ukrainalaista Dynamo Kiovaa vastaan. Enempää vastuuta Valero ei edustusjoukkueessa saanut.

Elokuussa 2007 Valero teki viisivuotisen sopimuksen Mallorcan kanssa. Hän teki ensimmäisen maalinsa maan pääsarjassa 9. maaliskuuta 2008 kotiottelussa Recreativoa vastaan. 4. huhtikuuta 2008 hän teki toisen maalinsa kasvattajaseuraansa vastaan.

22. elokuuta 2008 Valero siirtyi 7 miljoonan euron siirtosummalla Englannin mestaruussarjan voittaneeseen West Bromwich Albioniin. Hän teki joukkueen kanssa nelivuotisen sopimuksen. Hän teki ensiesiintymisensä joukkueessa neljä päivää myöhemmin liigacupin ottelussa Hartlepool Unitedia vastaan.

Juuri ennen kesän 2009 siirtoikkunan umpeutumista Valero palasi takaisin Mallorcaan kauden 2009–2010 kattaneella lainasopimuksella. 13. syyskuuta 2009 hän teki Mallorcan seurahistorian 1&nbsp;000:nnen pääsarjamaalin 1–1-tasapeliin päättyneessä ottelussa Villarrealia vastaan.

Kesällä 2010 hän siirtyi viisivuotisella sopimuksella espanjalaisseura Villarrealiin.

## Maajoukkueura

Valero kuului Espanjan alle 19-vuotiaiden maajoukkueeseen, joka voitti Euroopan-mestaruuden vuonna 2004. Hän teki Turkkia vastaan pelatun loppuottelun ainoan maalin. Ensimmäisen kutsunsa Espanjan A-maajoukkueeseen Valero sai lokakuussa 2010. Ensiesiintymisensä hän teki lopulta 4. kesäkuuta 2011 pelatussa ystävyysottelussa Yhdysvaltoja vastaan.

## Lähteet

## Aiheesta muualla
* Borja Valeron tilastot BDFutbol-sivustolla
Kim Tiilikainen

**Kim Tiilikainen** (s. 8. heinäkuuta 1975 Helsinki) on uransa vuonna 2006 lopettanut suomalainen tennispelaaja ja nykyinen valmentaja. Parhaimmillaan hän sijoittui ATP-maailmanlistalla kaksinpelissä sijalle 207 maaliskuussa 1999 ja nelinpelissä sijalle 401 kesäkuussa 2001. Hän edusti Suomea Davis Cupissa yhdeksässä maaottelussa vuosina 1995–2003.

Tiilikainen selviytyi Ranskan avoimissa 1996 pääsarjaan karsintojen kautta. Turnauksen ensimmäisellä kierroksella hän hävisi Andrea Gaudenzille lukemin 3–6, 1–6, 1–6.

Tiilikainen toimi Suomen Davis Cup -joukkueen kapteenina vuosina 2008–2012.

Heinäkuussa 2009 Tiilikainen alkoi valmentaa puolalaista Jerzy Janowiczia. Valmennussuhde loppui vuoden 2016 elokuussa. Tiilikainen on valmentanut myös muun muassa  Michal Prysieznyä, Jürgen Zoppia, Rudolf Möllekeriä, Chun Hsin Tsengiä ja Stéfanos Tsitsipásia. 

Tiilikainen aloitti tenniksen pelaaminen 5–6-vuotiaana ja pelasi juniorina myös jalkapalloa. Hänet valittiin 15-vuotiaana Tennisliiton tehostetun valmennuksen ryhmään Suomen urheiluopistolle Vierumäelle ja kävi samalla koulua Salpauselän urheilulukiossa. Tiilikainen voitti vuonna 1992 Lissabonissa alle 18-vuotiaiden EM-kisoissa pronssia.  

Tiilikainen asuu ja toimii Puolassa klubivalmentajana Poznánissa. Samassa tenniskeskuksessa hän tapasi puolalaisen Annan vuonna 1996, he avioituivat ja heillä on kaksi jalkapalloilevaa teini-ikäistä poikaa.   

## Lähteet
Malawi olympialaisissa

**[[Malawi]]** osallistui **[[olympialaiset|olympialaisiin]]** ensimmäisen kerran Münchenissä 1972. Kaksista seuraavista kisoista se jäi pois, mutta on ollut mukana kaikissa kesäolympialaisissa Los Angelesista 1984 lähtien. Talviolympialaisiin maa ei ole osallistunut.

Malawi ei ole saanut olympialaisista yhtään mitalia. Pistesijalle, eli kahdeksan parhaan joukkoon, on yltänyt nyrkkeilijä Peter Ayesu, joka sijoittui Los Angelesissa 1984 jaetulle viidennelle sijalle kärpässarjassa. Malawin muutkin menestykset ovat tulleet nyrkkeilystä: jaetun yhdeksännen sijan ovat saavuttaneet Shekie Kongo kevyessä kärpässarjassa Münchenissä 1972, Drake Thadzi raskaassa keskisarjassa Los Angelesissa 1984 ja Lyton Mphande kevyessä välisarjassa Soulissa 1988.

Münchenin 1972 kymmenottelussa 22:nneksi sijoittunut Wilfred Mwalawanda oli selvästi paras ottelun keihäänheitossa. Hän heitti tuloksen 71,28, josta toiseksi paras, Bruce Jenner, jäi yli viiden metrin päähän.

## Lähteet
Gardnerin oireyhtymä

**Gardnerin oireyhtymä** on autosomissa dominantisti periytyvä sairaus, jonka piirteisiin lukeutuvat paksusuolen polyypit. Oireisto aiheuttaa lisäksi muun muassa osteoomia, fibroomia, epidermaalikystia ja ylimääräisiä hampaita. Sairauden aiheuttaa APC-geenin mutaatio. Se on familiaalisen adenomatoottisen polypoosin tyyppi.

Gardnerin oireyhtymään liittyvistä polyypeista tulee lähes varmasti pahanlaatuisia. Yhdellä ihmisellä miljoonaa kohden todetaan oireisto. Toteamishetkellä potilaat ovat keskimäärin 22-vuotiaita.

## Lähteet
Saaren vaakuna

**Saaren vaakuna** oli Saaren kunnan tunnus. Vaakunan apilat ja puulapion kärki viittaavat maatalouteen, johon viljelysmaat on saatu suurelta osin erämaista raivaamalla järvenlaskulla. Tähän viittaa myös vaakunan kilven väri.

Vaakunan selitys kuuluu seuraavasti: ”Sinisessä kentässä hopeinen varreton puulapio kärki alaspäin. Saatteena lakioittain kolme hopeista apilanlehteä.” Vaakunan on suunnitellut Erkki Paakkinen, ja Saaren kunnanvaltuusto hyväksyi sen 28. helmikuuta 1959. Sisäasiainministeriö vahvisti vaakunan käyttöön 20. toukokuuta samana vuonna.

Vaakuna jäi epäviralliseksi kotiseutuvaakunaksi 2005, kun Saari ja Uukuniemi yhdistyivät Parikkalan kuntaan.

## Lähteet
* 
*
Simolan rautatieasema

**Simolan rautatieasema** () on entinen rautatieliikennepaikka Lappeenrannan Simolassa Vainikkalan radan varrella noin 15 kilometriä kaupungin keskustasta etelään. Asema avattiin Pietarin radan yhteydessä syyskuussa 1870. Asemarakennuksen suunnitteli Knut Nylander III luokan aseman piirustusten mukaan.

Simolasta tuli risteysasema 1. elokuuta 1885, jolloin Simola–Lappeenranta-rata avattiin liikenteelle. Uusi asemarakennus valmistui vuonna 1886, ja samoihin aikoihin alkuperäinen asema lienee siirtynyt asuinkäyttöön. Uutta asemaa laajennettiin kolmeen otteeseen: 1899, 1914 ja 1940-luvulla, mutta se purettiin vuonna 1975. Samana vuonna valmistui uusin asemarakennus, johon sijoitettiin asematoimintojen lisäksi posti.

Simolan asema menetti merkitystään toisen maailmansodan jälkeen, sillä Lappeenrantaan johtaneelle radalle rakennettiin uusi raide Raiposta Simolan länsipuolelta. Tämän menettelyn seurauksena Lappeenrannan suuntaan kulkeneiden junien ei enää tarvinnut vaihtaa kulkusuuntaa Simolassa. Henkilöliikenteen pysähdykset lopetettiin toukokuussa 1977 ja itse liikennepaikka kesäkuussa 1996. Ratapihan pusikoitumisesta huolimatta sivuraiteiden sähköistys oli pitkään jätettynä paikoilleen, vaikka ratapiha oli jo purettu. Sähköistys on sittemmin purettu muilta kuin käytössä olevalta raiteelta.

Aseman valtasivat Suomen sisällissodan lopulla valkoiset Karjalan 3. rykmentin voimin. Se joutui pommitusten kohteeksi kesällä 1944, ja sen lähellä sijaitseva tiilinen vesitorni toimii sodan aikana menehtyneiden muistomerkkinä.

## Lähteet
Archer (tykkijärjestelmä)

**ARCHER** (tunnetaan myös nimellä **Artillerisystem 08**) on BAE Systemsin kehittämä itseliikkuva haupitsi. Ase koostuu automatisoidusta Bofors FH-77B -tykistä ja LEMUR-kauko-ohjausjärjestelmästä, jotka on asennettu Volvon valmistaman dumpperin alustalle. Järjestelmään kuuluu myös ammustäydennyksestä vastaava ajoneuvo sekä tukiajoneuvo. ARCHER-tykkijärjestelmä on suunniteltu käyttämään Raytheonin ja BAE Systems Boforsin kehittämää M982 Excalibur -tykistöammusta, joka mahdollistaa tykille jopa 60 kilometrin kantaman. Tykkijärjestelmää käyttää nelihenkinen miehistö ja kauko-ohjauksen ansiosta miehistö voi ampua tykillä poistumatta ohjaamosta.

ARCHER-tykkijärjestelmän ensimmäinen versio suunniteltiin vuonna 1995. Kehittelyn perusteella vuonna 2004 telatykistä rakennettiin kaksi prototyyppiä, joista saatujen kokemusten perusteella Ruotsin armeija tilasi vuonna 2008 ensimmäiset seitsemän telatykkiä ja Norjan armeija yhden. Vuonna 2009 sekä Norjan että Ruotsin armeijat tilasivat kumpikin vielä 24 tykin lisäsarjan. Lisäksi kuuden muun valtion armeijat harkitsevat ARCHER:in hankkimista kalustoonsa.

## Käyttäjävaltiot
Valtiot jotka ovat tilanneet ARCHER-tykkijärjestelmän:
* 
* 
* 

Valtiot jotka harkitsevat tilaamista:
* 
* 
* 
* 
* 
* 

## Lähteet
Les Baux-de-Provence

**Les Baux-de-Provence** (myös **Les Baux**, oksitaaniksi *Lei Bauç de Provença*) on 392 asukkaan kunta Bouches-du-Rhônen departementissa, Ranskassa. Les Baux-de-Provencen kylässä geologi Pierre Berthier löysi ja analysoi ensimmäisenä ihmisenä maailmassa alumiinin valmistukseen tarvittavaa malmia, bauksiittia vuonna 1821. Hän nimesi malmin kylän nimen mukaan.

Kunta on valittu kauneimpien ranskalaiskylien *[[Les Plus Beaux Villages de France]]* -järjestön jäseneksi.

## Historia

Les Baux-de-Provencen alue on ollut asuttu jo kivikaudelta lähtien ja myöhemmin alueella on asunut kelttejä. Kaupunki alkoi kuitenkin kehittyä vasta Les Baux’n kreivien kaudella, jotka asettuivat alueelle 900-luvulla Les Bauxin kalliokohouman kohdalle. Paikannimi onkin johdettu ranskan *bau*- tai provensaalin *baou*-sanasta, joka merkitsee vuorenrinnettä. 1100-luvun alussa kaupunki soti Barcelonan kreivejä vastaan satavuotisessa sodassa. Sota ei kuitenkaan estänyt kaupungin taloudellista ja kulttuurillista nousukautta 1100- ja 1200-luvuilla. Tuolloin kaupungin väkiluku kasvoi 4&nbsp;000:een.

Vuonna 1399 Les Baux-de-Provence ja Les Baux’n suvun omaisuus päätyi Provencelle ja sittemmin kaupunki päätyi Ranskalle muun Provencen kanssa vuonna 1481. Ranskaan liittämistä vastaan syntyi kapina, jonka seurauksena kaupungin linna tuhottiin ja kaupunki alennettiin paronikunnaksi. Uusi nousukausi alkoi kuitenkin jo 50 vuoden jälkeen, kun konnetaabeli A. de Montmorency johti uuden linnan, kirkkojen ja palatsien rakennusta. Kaupungin yksityistaloja rakennettiin renessanssin ja ranskalaisen klassismin tyylisuuntien mukaan. Vuonna 1631 kaupungin linna tuhottiin jälleen, kun kaupunki oli liittoutunut Gaston d'Orléansin puolelle Richelieuta vastaan. Pian tämän jälkeen kaupungin asukkaat alkoivat hajaantua muualle. Kaupunki raunioitui mutta se alkoi elpyä matkailun myötä 1800-luvulla. Taloutta piristivät myös paikalle perustetut kivilouhokset, joissa louhittiin kalkkikiveä ja sittemmin bauksiittia. 

## Lähteet
*

### Viitteet

## Aiheesta muualla

* Rauniokaupunki. Matkamuistoja Provencesta, Suomen Kuvalehti, 07.01.1928, nro 2, s. 20, Kansalliskirjaston digitaaliset aineistot
* Kuollut kaupunki, hyljättynäkin ylpeä Les Baux, Aamulehti, 19.09.1937, nro 252, s. 21, Kansalliskirjaston digitaaliset aineistot
Limited Edition Minimax CD

**Limited Edition Minimax CD** on Michael Jacksonin maxi-single, joka julkaistiin Ghosts -lyhytelokuvan yhteydessä vuonna 1997. Single sisältää kaksi remix-kappaletta sekä yhden uuden kappaleen nimeltä *On The Line*. Kappaleen kokopitkä versio julkaistiin The Ultimate Collection -kokoelmaboxin mukana vuonna 2004. 

## Kappalelista
**Limited Edition Minimax CD <small>(EPC 665268 2)</small>**
#On the Line - 4:37
#Ghosts (Mousse T's Radio Rock Singalong Remix) - 4:25
#Is It Scary (DJ Greek's Scary Mix) - 7:12

**Albumiversio**
#On the Line - 4:53
Ubuntu (filosofia)

**Ubuntu** tarkoittaa eettistä humaania filosofiaa uskollisuudesta ja suhteista toisiin ihmisiin. Sanan alkuperä on Etelä-Afrikan bantukielissä. Ubuntu ymmärretään klassisena afrikkalaisena konseptina. Ubuntu-käyttöjärjestelmä nimettiin tämän periaatteen mukaan.

## Merkitys
Arkkipiispa Desmond Tutu tarjosi pidemmän määritelmän vuonna 1999 kirjoittamassaan kirjassa:

*Ubuntu-ihminen on avoin ja saatavilla toisille, toisten vahvistama, ei vaarannu toisten kyvyistä ja hyvyydestä, hänellä on kunnollinen itsetunto, joka tulee tiedosta, että hän kuuluu suurempaan kokonaisuuteen ja heikentyy kun toisia nöyryytetään tai halvennetaan ja kun toisia kidutetaan tai sorretaan*.

Nelson Mandela selitti Ubuntua seuraavasti:

*Kun maiden läpi kulkeva matkustaja pysähtyy kylään, hänen ei tarvitse pyytää ruokaa ja vettä. Kun hän pysähtyy, kylän ihmiset antavat hänelle ruokaa ja viihdyttävät häntä. Tämä on yksi Ubuntun näkökohta, mutta sillä on muitakin näkökohtia. Ubuntu ei merkitse, että ihmiset eivät saisi rikastua. Siksi kysymys kuuluu: Aiotko tehdä niin mahdollistaaksesi ympäröivän yhteisösi kehittymisen*?

## Lähteet

## Kirjallisuutta

*Tellinger, Michael. *UBUNTU Contributionism - A Blueprint for human prosperity*. Saatavilla osoitteessa: http://www.ubuntuparty.org.za/
*Ambrose, David. (2006) 'Your Life Manual: Practical Steps to Genuine Happiness': Revolution Mind Publishing, 37-40.
*Forster, Dion. (2006a) ''Self validating consciousness in strong artificial intelligence: An African theological contribution''.  Pretoria: Väitöskirja, Etelä-Afrikan yliopisto / UNISA, laaja ja yksityiskohtainen keskustelu ubuntusta luvuissa 5-6. Dion Forster
*Forster, Dion. (2006) * Identity in relationship:  The ethics of ubuntu as an answer to the impasse of individual consciousness'' (Asiakirja on saatavilla Etelä-Afrikan tiede ja uskonto -foorumilla - julkaistu kirjassa *The impact of knowledge systems on human development in Africa.* du Toit, CW (ed), Pretoria, Research institute for Religion and Theology (University of South Africa) 2007:245-289).Pretoria: UNISA. Dion Forster
* Louw, Dirk J. 1998. "Ubuntu: An African Assessment of the Religious Other". *Twentieth World Congress of Philosophy*.
*Ramose, Mogobe B. (2003) 'The philosophy of *ubuntu* and *ubuntu* as a philosophy', in P.H. Coetzee & A.P.J. Roux (eds.) *The African Philosophy Reader* (2nd ed.) New York/London: Routledge, 230-238.
*Samkange, S. & Samkange, T.M. (1980) *Hunhuism or Ubuntuism: A Zimbabwe indigenous political philosophy*. Salisbury [Harare]: Graham Publishing.
* Swanson, D.M. (2007). Ubuntu: An African contribution to (re)search for/with a “humble togetherness.” The Journal of Contemporary Issues in Education, 2(2), University of Alberta, Special Edition on African Worldviews. Saatavilla osoitteessa: http://ejournals.library.ualberta.ca/index.php/JCIE/issue/view/56

## Aiheesta muualla
* Ubuntu Planet 
* Ubuntu puolue
* Vallankumouksellinen Ubuntu
* Ubuntu - Afrikkalainen filosofia
* Ubuntun määritelmä 
* Ubuntu  Lyhyt keskustelu, joka sisältää Desmond Tutun laajennetun kuvaukseen
*  Kaikki, mitä tarvitset on ubuntu
Kawartha Lakes

**Kawartha Lakes** on 74&nbsp;561 asukkaan (2006) kaupunkimainen kunta Ontarion provinssin eteläosassa, Kanadassa. Kawartha Lakesin kunta on enimmäkseen harvaan asuttua maaseutua sisältäen ainoastaan muutaman suuremman asuinalueen. Kunnan suurimpia asutusalueita ovat Omemee, Lindsay, Fenelon Falls, Woodville ja Bobcaygeon. Kunta on saanut nimensä sen alueella sijaitsevista Kawartha-järvistä. Kunnassa sijaitsee suosittu virkistys- ja kesämökkialue.

## Historia
Kunnan alueella sijaitsevat Kawartha-järvet muodostuivat viimeisen jääkauden vetäytyessä alueelta. Pian tämän jälkeen ensimmäiset paleointiaanit saapuivat alueelle noin 9000-luvulla eaa. Arkeologisissa kaivauksissa on todettu Pohjois-Amerikan arkaaisella kaudella alueella vaikuttaneen useita eri kulttuureita 7500-luvulta eaa. alkaen. 800-luvulla eaa. nämä syrjäytti Pohjois-Amerikan itäiset metsämaan kulttuurit ja nykyiset algonkin-, irokeesi- ja huron-intiaanit periytyvät näistä kulttuureista.

Vuoteen 2001 saakka alue tunnettiin Victorian kreivikuntana. Ontarion provinssin hallinto päätti yhdistää alueen kylät, kaupungit ja asuinalueet kaupunkimaiseksi kunnaksi, jossa on vain yksi kunnanvaltuusto. Muutos astui voimaan 1. tammikuuta 2001.

## Lähteet

## Aiheesta muualla
Kuopion vaakuna

**Kuopion vaakuna** on Kuopion kaupungin tunnus. Sen on suunnitellut 1823 piirtämällä kellarimestari ja raatimies Karl Hårdh, tai mahdollisesti hänen taiteilijapoikansa Adolf. Tähän mustavalkoiseen piirrokseen oli kuvattu 1815 valmistunut Kuopion tuomiokirkko selkeän yksilöivästi, mitä pidetään heraldiikan sääntöjen vastaisena. Kirkon oikeaa väriä, valkoista ei käytetä heraldiikassa. Nimenomaan punaisen värin päätymisestä vaakunaan ei ole tietoa. Julkisessa keskustelussa vaakunan rakennusta on usein erheellisesti pidetty 1886 valmistuneena Kuopion kaupungintalona, joka muistuttaa vaakunan rakennusta ja on nykyään punertavan maalin peitossa.

Vaakunan hyväksyi 1823 käyttöön otettavaksi Aleksanteri I:n käskyn mukaisesti Kuopion maistraatti. Se oli tarkoitettu käytettäväksi itsenäistä kaupunkia kokonaisuutena edustettaessa sekä lähinnä kaupungin maistraatin ja raastuvanoikeuden tunnuksena. Myöhemmin vaakunan käyttö löyheni ja sitä nähtiin esimerkiksi kaupallisissa yhteyksissä. Tällaista käyttöä varten mainostoimisto Result suunnitteli vuonna 2001 kaupungin niin sanotun naurislogon. Se uusittiin 2010 osana kaupungin visuaalisen ilmeen kokonaisuudistusta. Uuden logon pääelementtinä tuli olla Kuopion vaakuna. Aikaisemman logon valitsi kaupunginjohtaja Petteri Paronen. Uudesta päätöksen teki kaupunginhallitus. FC Mainonnantekijät Oy:n ehdotus nimeltä Kuningatar voitti.

Nykyinen vaakunan piirrosasu on arkkitehti Seppo Ruotsalaisen käsialaa. Vaakuna hyväksyttiin nykyisessä muodossaan Kuopion kaupunginvaltuuston kokouksessa 25. marraskuuta 1957, ja sisäasiainministeriö vahvisti vaakunan ja sen selityksen 12. kesäkuuta 1958.

Vaakunan selitys on ”Katkoisen kilven mustassa yläkentässä pystyssä viritetty jousi ja sen yläpuolella kruunu, kaikki kultaa, paitsi nuolen kärki ja sulitettu pyrstö hopeaa; hopeisessa alakentässä punainen yksitorninen kirkko, jonka ovi- ja ikkuna-aukot mustat.”

## Galleria

Tiedosto:Kuopio.sinetti.jpg|Kuopion vuoden 1823 sinetti.
Tiedosto:Kuopio.vaakuna.1860.jpg|Piirros Kuopion vaakunasta vuodelta 1860.
Tiedosto:Von Koehne Kuopio.jpg|Bernhard von Köhnen ehdotus Kuopion vaakunaksi vuodelta 1860. Kolkka viittaa kaupungin sijaintiin Kuopion läänissä.
Tiedosto:Kuopio.vaakuna.1905.jpg|Kuopion vaakuna *Finlands städers vapen* -postikorttikokoelmasta vuodelta 1905.
Tiedosto:Olof Eriksson Kuopion vaakuna.jpg|Heraldikko Olof Erikssonin Kansallisarkistolle lahjoittama malli Kuopion vaakunasta vuodelta 1952.
Tiedosto:Kuopio logo.gif|Kuopion vanha logo (2001–2010).


## Lähteet
* 

### Viitteet

## Aiheesta muualla
*Kuopion kaupungin graafinen ohjeisto
*Kuopion kaupunkitunnukset

;Kirjallisuutta venäjäksi
* Бойко Дм. А. Геральдика Великого Княжества Финляндского. – Запорожье, 2013.
Allan Karvonen

**Allan Kalevi Karvonen** (4. marraskuuta 1937 Halsua – 30. maaliskuuta 2016 Veteli) oli suomalainen pesäpalloilija.

Allan Karvonen nimettiin 1966 Suomen parhaaksi pelaajaksi hänen pelatessaan Suomensarjassa. Mestaruussarjassa Karvonen pelasi vuosina 1961, 1967, 1968, 1970. Karvosen veli Aulis Karvonen pelasi samassa joukkueessa ja valittiin Suomen parhaaksi pelaajaksi vuotta myöhemmin, 1967. Vimpelin Vedon pesäpallojoukkueessa vuoden 2010 mestaruuden voittanut Mikko Kanala on Allan Karvosen tyttären poika.

## Saavutuksia
* 6 Itä-Länsi-ottelua: 1964-1968, 1970
* 7 Pesäpalloliitto–Lehdistö-ottelua
* Vuoden pesäpalloilija: 1966 
* 7 Mestarit–Muu Suomi-ottelua
* Puolustusvoimain mestaruus käsikranaatinheitossa ja hopeaa suunnistuksessa
* 100 m aikaan 10,9
* PPL:n hopeinen ansiomerkki

## Lähteet
* 

### Viitteet
Ahmed Al-Muhammadi

**Ahmed Al-Muhammadi** (, s. 9. syyskuuta 1987 Al-Mahalla al-Kubra) on egyptiläinen jalkapalloilija. Oikeana keskikenttälaiturina ja laitahyökkääjänä pelaava Al-Muhammadi on viimeksi edustanut Englannin Valioliigassa Aston Villaa vuoteen 2021 saakka.

## Seurajoukkueura
Al-Muhammadi aloitti uransa Ghazl El-Mehallan junioreissa, josta hänet nostettiin edustusjoukkueeseen vuonna 2004. Sittemmin vuonna 2006 Al-Muhammadi siirtyi ENPPI:n riveihin. Sittemmin Al-Ahli ja eurooppalaisseurat havittelivat keskikenttälaituria, kuten Blackburn ja Rapid Bukarest.

Elokuussa 2010 Al-Muhammadi siirtyi vuoden mittaisella lainasopimuksella Englannin Valioliigan Sunderlandiin. Siirto vakinaistettiin kesäkuussa 2011, jolloin Al-Muhammadi teki seuran kanssa kolmevuotisen sopimuksen. Sunderland sai vuoden 2011 lopussa uuden managerin, kun Martin O'Neill palkattiin irtisanotun Steve Brucen tilalle. O'Neillin valmentajakaudella Al-Muhammadin peliaika väheni selvästi ja elokuussa 2012 hän siirtyi lainasopimuksella Englannin mestaruussarjan Hull Cityyn, jonka managerina Bruce oli puoli vuotta Sunderland-pestinsä päättymisen jälkeen aloittanut. Tammikuun puolivälissä 2013 Al-Muhammadi palasi hetkeksi Sunderlandiin, mutta siirtyi kaksi viikkoa myöhemmin uudella lainasopimuksella Hull Cityyn.

Hull City nousi vuonna 2013 Valioliigaan ja Al-Muhammadi siirtyi seuraan vakituisella, kolmen vuoden mittaisella sopimuksella. Hän siirtyi Aston Villaan kesällä 2017.

## Maajoukkueura
Al-Muhammadi debytoi Egyptin jalkapallomaajoukkuessa Norsunluurannikkoa vastaan elokuussa 2007. Hän tuli kahdessa ensimmäisessä ottelussa vaihdosta kentälle Egyptin voittaessa Afrikan-mestaruuden 2008. Seuraavissa Afrikan-mestaruuskilpailuissa 2010 Egypti voitti jälleen mestaruuden. Al-Muhammadi tuli jälleen kahdessa ensimmäisessä pelissä vaihdosta mukaan, mutta pelasi nyt lopuissa neljässä ottelussa täyden ajan, ja teki ensimmäisen maajoukkuemaalinsa ottelussa Beniniä vastaan. Afrikan-mestaruuskilpailuissa 2017 hän pelasi neljä ottelua Egyptin hopeajoukkueessa. Hän pelasi Egyptin kaikki neljä ottelua ja teki kaksi maalia Afrikan-mestaruuskilpailuissa 2019.

Al-Muhammadi kuului Egyptin joukkueeseen MM-kilpailuissa 2018, muttei päässyt pelaamaan. Hän pelasi kahdessa ottelussa Maanosaliittojen cupissa 2009. Hän on pelannut 18 MM-karsintaottelua ja 13 ottelua Afrikan-mestaruuskilpailujen karsinnoissa.

## Saavutukset
* Afrikan mestaruuskilpailut: kultaa 2008 ja 2010, hopeaa 2017

## Lähteet

## Aiheesta muualla
* Worldfootball 
* National Football Teams
Åke Wihtol

**Åke Rudolf Wihtol** (24. helmikuuta 1924 Helsinki – 7. lokakuuta 2002) oli Suomen ulkoasiainministeriön valtiosihteeri vuodesta 1985 eläkkeelle siirtymiseensä vuonna 1991 asti. Hän teki mittavan uran ulkoasiainhallinnossa sekä Suomessa että ulkomailla.

Åke Wihtolin vanhemmat olivat everstiluutnantti Harry Wihtol ja opettaja Maria Saarinen. Wihtol valmistui ylioppilaaksi vuonna 1942, suoritti ylemmän oikeustutkinnon 1948 ja diplomiekonomin tutkinnon Svenska handelshögskolanista 1950. Hän työskenteli aluksi perheyrityksen ja muun liike-elämän palveluksessa, mutta siirtyi vuonna 1950 Suomen Hampurin-konsulaatin sihteeriksi, mistä alkoi hänen uransa ulkoasiainhallinnossa. Wihtol oli ulkoministeriön jaostosihteeri vuosina 1957–1960, lähetystösihteeri Washingtonissa 1961–1963 ja Brysselissä 1963–1965, ulkoministeriön kauppapoliittisen osaston apulaispäällikkö  1965–1968, suurlähettiläs Tokiossa ja samalla Manilassa 1968–1971, ulkoministeriön poliittisen osaston apulaispäällikkö 1971–1972, kehitysyhteistyöosaston päällikkö 1972–1975, suurlähettiläs Brysselissä 1975–1981, kauppapoliittisten kysymysten alivaltiosihteeri 1981–1985 ja valtiosihteeri vuodesta 1985. Wihtol hoiti Brysselin-lähettiläskautenaan myös Suomen suhteita Euroopan yhteisöön (EY) ja vaikutti myöhemmin siihen, että Suomi perusti vuonna 1985 pysyvän EY-edustuston. Wihtol sai vuonna 1963 lähetystöneuvoksen ja vuonna 1971 ulkoasiainneuvoksen arvonimen.

Eläkevuosinaan 1990-luvulla Wihtol johti komiteaa, joka etsi Suomesta yhdysvaltalaisille aseyhtiöille vastaostoja Suomen Hornet-kaupoille. Hän oli myös konsulttina avustamassa Viron ulkoministeriön uudelleenperustamista. Wihtol julkaisi vuonna 1999 muistelmateoksen *Diplomaatti, minäkö?*.

## Lähteet
Wihtol

**Wihtol** on seuraavien henkilöiden sukunimi:

*Harry Wihtol (1896–1977), suomalainen jääkärieverstiluutnantti
*Joseph Wihtol, *Jāzeps Vītols* (1863–1948), latvialainen säveltäjä ja pianisti
*Åke Wihtol (1924–2002), suomalainen valtiosihteeri
Serge Le Dizet

**Serge Le Dizet** (s. 27. kesäkuuta 1964) on ranskalainen jalkapallovalmentaja ja entinen puolustaja. Kesäkuusta 2011 lähtien hän on toiminut SCO Angersin apulaisvalmentajana.

## Ura pelaajana

Le Dizet aloitti pelaajauransa Stade Quimperois'n takalinjoilla 1981. Yhden kauden jälkeen hän siirtyi Stade Rennais'hin, jossa pelasi kolme kautta. Hän palasi takaisin Quimperiin 1985 ja jälleen Rennes'een 1987. Viiden Rennes-kauden jälkeen Le Dizet siirtyi FC Nantes Atlantiquehen, jota edusti uransa loppuun vuoteen 1998 saakka. Nantes'n kanssa Le Dizet juhli Ranskan mestaruutta kaudella 1994/95. 

### Meriitit pelaajana

* Ranskan mestaruus: 1995
* Division 2: 1983

## Ura valmentajana

Valmennusuransa Le Dizet aloitti FC Nantes Atlantiquen organisaatiossa alle 18-vuotiaiden joukkueen päävalmentajana. Hänen johdollaan juniorit voittivat vuonna 2002 Coupe Gambardellan. Mestaruuden jälkeen Le Dizet siirtyi Nantes'n valmennuskeskuksen johtajaksi. Seuraavana vuonna hän siirtyi Nantes'n reservijoukkueen päävalmentajaksi.

Tammikuussa 2005 Le Dizet nousi Nantes'n edustusjoukkueen päävalmentajaksi Loïc Amissen saatua potkut. Seura taisteli Le Dizet'n johdolla putoamista vastaan ja onnistui lopulta välttämään putoamisen voitettuaan päätöskierroksella FC Metzin 1–0. Ensimmäisellä kokonaisella kaudellaan Le Dizet johdatti Nantes'n sijalle 14 ja sai jatkaa tehtävissään. Kausi 2006/07 alkoi kuitenkin varsin kehnosti ja hän sai potkut syyskuussa 2006 joukkueen hävittyä Coupe de Francessa Toulouselle. 

Nantes-potkujensa jälkeen Le Dizet toimi kaudella 2007/08 Dubai Clubin ja 2008/09 US Concarneaun päävalmentajana.  Kesällä 2009 hän siirtyi Ligue 1:een nousseen US Boulognen apulaisvalmentajaksi.  Le Dizet luotsasi Boulognea yhdessä Laurent Guyot'n kanssa onnistumatta säilyttämään seuran paikkaa liigassa. Valmennusjohto sai kuitenkin jatkaa, mutta odotuksia heikompi syyskausi 2010 toi potkut joulukuun lopussa. 

Kesäkuussa 2011 Le Dizet siirtyi kaksivuotisella sopimuksella SCO Angersin apulaisvalmentajaksi. 

Varsinaisten työtehtäviensä ohella Le Dizet on toiminut myös Bretagnen epävirallisen maajoukkueen valmentajana 2000 ja 2008.

### Meriitit valmentajana

* Coupe Gambardella: 2002

## Lähteet
Georges Eo

**Georges Eo** (s. 7. marraskuuta 1948) on ranskalainen jalkapallovalmentaja ja entinen keskikenttäpelaaja. 

## Ura pelaajana

Eo aloitti peliuransa FC Lorientin juniorijoukkueessa. Ammattilaisdebyyttinsä hän teki 1967 FC Nantes Atlantiquessa, jota edusti viisi kautta. Hän pelasi myöhemmin myös Paris FC:ssä, Olympique de Marseillessa ja Red Starissa. Hän lopetti pelaajauransa 34-vuotiaana 1983.

### Meriitit pelaajana

* Coupe de France: 1976
**Hopeaa: 1970

## Ura valmentajana

Valmennusuransa Eo aloitti Red Starin pelaajavalmentajana 1980. Hänen johdollaan Red Star nousi 1980-luvun alussa neljänneltä sarjatasolta Division 2:een. Hän jätti seuran 1985 ja valmensi kaksi seuraavaa kautta SC Abbevillea. Vuonna 1987 Eo palasi FC Nantes Atlantiqueen organisaatioon, jossa toimi apulaisvalmentajana 16 vuoden ajan. Vuosina 1997–98 hän toimi myös Bretagnen maajoukkuevalmentajana.

Vuonna 2003 Eo siirtyi Nantes'n tekniseksi johtajaksi palaten tammikuussa 2005 jälleen apulaisvalmentajaksi. Kun Serge Le Dizet sai potkut syyskuussa 2006 nousi Eo seuran päävalmentajaksi.  Hän ei kuitenkaan onnistunut kääntämään seuran kelkkaa ja sai potkut helmikuussa 2007.  Eo ei niellyt potkuja purematta ja lopulta syyskuussa 2008 Nantes määrättiin maksamaan Eolle lähes 900 000 euron korvaukset sopimusrikkomuksesta. 

Nantes-potkujensa jälkeen Eo valmensi amatööriseura Orvault Sportsia vuodet 2007–2010. 

## Lähteet
Palestiina olympialaisissa

**[[Palestiina]]** osallistui **[[olympialaiset|olympialaisiin]]** ensimmäisen kerran Atlantassa 1996 ja on ollut mukana kaikissa kesäolympialsissa sen jälkeen. Maa ei ole saavuttanut olympialaisissa mitali- eikä pistesijoja. Talvikisoihin se ei ole osallistunut.

## Lähteet
Paavo Mäkelä (pesäpalloilija)

**Paavo Juhani Mäkelä** (3. elokuuta 1939 Lappajärvi – 25. joulukuuta 2016 Alajärvi) oli suomalainen pesäpalloilija.

Paavo Mäkelä oli Vimpelin Vedon joukkueessa mukana mitaleilla kymmenen kertaa peräkkäisinä vuosina.

## Saavutuksia
### Pelaajana
* 2 SM-kultaa: 1960, 1965
* 4 SM-hopeaa: 1959, 1961, 1962, 1966
* 5 SM-pronssia: 1958, 1963, 1964, 1967, 1968
* 7 Itä-Länsi-ottelua: 1958-1961, 1963-1965
* Itä-Länsi 1959 palkittiin Lännen parhaana.
* 2 Liitto–Lehdistö-ottelua
* Mestaruussarjan etenijäkuningas: 1966
* SOU:n pesäpallomestaruus 1958, 1960
* Puolustusvoimain mestaruus 1962
* PPL:n hopeinen ansiomerkki

## Lähteet
* 

### Viitteet
Mahmoud Fathallah

**Mahmoud Fathallah** (, s. 12. helmikuuta 1982) on egyptiläinen entinen jalkapalloilija, pelipaikaltaan puolustaja, Hän on edustanut Egyptin valioliigassa pelaavaa Zamalekia. Fathallah edusti Ghazl El-Mehallahia vuosina 2001-2007.

Fathallah on pelannut Egyptin maajoukkueessa vuodesta 2005 lähtien.

## Saavutukset
* Egyptin cup: 2008
* Afrikan mestaruus: 2010

## Lähteet
Booritrioksidi

**Booritrioksidi** (B2O3) on boorin ja hapen muodostama epäorgaaninen yhdiste. Aine on boorihapon anhydridi. Yhdistettä käytetään muun muassa lasin valmistuksessa.

## Ominaisuudet
Booritrioksidia esiintyy kahtena muotona: amorfisena, lasimaisena aineena, joka imee itseensä ilman kosteutta sekä rombisesti kiteytyvänä kiinteänä aineena. Veden kanssa reagoidessaan booritrioksidi muodostaa boorihappoa, ja syövyttää tämän vuoksi metalleja. Liukenemisessa vapautuu suuri määrä lämpöä eli reaktio on eksoterminen.
:B2O3 + 3 H2O → 2 H3BO3

Sulana booritrioksidi kykenee liuottamaan monien metallien oksideja. Tällöin syntyy värillisiä yhdisteitä, joita voidaan käyttää hyödyksi kvalitatiivisessa analyysissä.

## Valmistus
Booritrioksidia valmistetaan hehkuttamalla boorihappoa, jolloin happomolekyylistä poistuu vety. Kuumennettaessa syntyy ensin metaboorihappoa ja edelleen kuumennettaessa booritrioksidia.
:2 H3BO3 → 2 HBO2 + 2 H2O
:2 HBO2 → B2O3 +  H2O

## Käyttö
Booritrioksidia käytetään enimmäkseen lasin ja emalin valmistukseen. Yleensä booritrioksidia lisätään piidioksidin joukkoon, jolloin saadaan borosilikaattilasia, mutta pelkästä booritrioksidistakin voidaan valmistaa boraattilasia, jolla on voimakas taittokyky ja valon dispersio on vähäistä. Boraattilasiin lisätään usein alkalimetallien oksideita tai lantaanioksidia.

Booritrioksidia käytetään myös muiden booriyhdisteiden, kuten boorikarbidin ja booritrifluoridin, valmistukseen ja niin kutsuttuna fluksina metallurgiassa.

## Myrkyllisyys
Booritrioksidi on ärsyttävä yhdiste ja aiheuttaa hengitettäessä yskimistä ja kurkkukipua. Silmiin joutuessaan aiheuttaa punoitusta ja kipua. Nieltynä booritrioksidi aiheuttaa huonovointisuutta.

## Lähteet
Maurizio Gherardini

**Maurizio Gherardini** (s. 22. syyskuuta 1955 Forlì) on italialainen entinen koripalloilija. 

## Ura
Gherardini pelasi koripalloa vuosina 1971–1980 Fulgor Libertas Forlìn joukkueessa. Vuonna 1992 hän siirtyi Benetton Trevison toimitusjohtajaksi. Hänen kaudellaan joukkue voitti neljä Italian mestaruutta. Vuonna 2006 Gherardini siirtyi Toronto Raptorsin organisaatioon.

## Lähteet

## Aiheesta muualla
*Lega Basket Serie A:n pelaajaprofiili
Elias Lagus

**Elias Lagus** (11. toukokuuta 1741 Jalasjärvi – 10. lokakuuta 1819 Taivassalo) oli herrnhutilaispappi ja amatöörilintutieteilijä.

Elias Laguksen vanhemmat olivat Catharina Palander ja Jalasjärven kappalainen Gabriel Lagus, ja hänellä oli ainakin kuusi sisarusta.

## Opinnot ja ura
Lagus kävi triviaalikoulun Vaasassa, jonka jälkeen hän aloitti yliopisto-opinnot Turussa vuonna 1757. Hänet vihittiin papiksi 1759 ja hän sai heti Kuusamon kirkkoherran apulaisen viran, jota hän hoiti vuoteen 1772 asti, jolloin hänet palkattiin Ruotsiin Itä-Götanmaalle hovimarsalkka Adolf Rudbeckin kotisaarnaajaksi. Kuusamossa Lagus kirjoitti pitäjänhistoriikin, jossa hän selvitti myös paikallista linnustoa. Kirjoitus julkaistiin hänen asuessaan Ruotsissa. Vuonna 1774 Lagus nimitettiin Jalasjärven kappalaiseksi ja 1797 Mouhijärven kirkkoherraksi. Taivassalon kirkkoherrana Lagus toimi vuosina 1805–1819. Teologian professorin arvonimi hänelle myönnettiin 1818.

### Kirjoittajana ja suomentajana
Lagus tunnettiin varsin toimeliaana uskonnollisena ja taloustieteellisenä kirjoittajana. Hän suomensi Ruotsin herrnhutilaisten laulukirjan *Zions Sånger* (*Sionin Wirret* 1790), josta tuli kansan keskuudessa hyvin suosittu ja joka on pohjana heränneiden (körttiläisten) käyttämälle laulukirjalle ''Siionin virret''.

## Perhe-elämä
Laguksen ensimmäinen puoliso oli Ulrika Bouman (k. 1797), heidät vihittiin 1774. Toinen puoliso oli Nousiaisten kirkkoherran Abraham Achreniuksen tytär Ulrika Achrenius, heidät vihittiin 1798. Laguksella oli ainakin seitsemän Jalasjärvellä syntynyttä lasta.

## Katso myös
* Lagus

## Kirjoituksia
* Lagus, Elias 1772: Utdrag af en beskrifning öfver Kuusamo Socken i Kemi Lappmark. *Kungliga Vetenskaps-Akademins Handlingar* 23, 353–357.

## Lähteet
* Lehikoinen, Esa; Lemmetyinen, Risto; Vuorisalo, Timo & Kivistö, Sari 2009: Suomen lintutieteen synty – Turun Akatemian aika. Faros, Turku. 

### Viitteet
Antonio Davis

**Antonio Lee Davis** (s. 31. lokakuuta 1968 Oakland) on yhdysvaltalainen entinen koripalloilija.

## Lähteet

## Aiheesta muualla
*Lega Basket Serie A:n pelaajaprofiili
Charlie St. Cloud

**Charlie St. Cloud** on yhdysvaltalainen, vuonna 2010 ensi-iltansa saanut elokuva, joka perustuu Ben Sherwoodin romaaniin *The Death and Life of Charlie St. Cloud* (2004). Elokuva kertoo Charliesta, joka työskentelee hautausmaalla, jonne hänen veljensä on haudattu. Yhdessä veljekset yrittävät löytää naisen, jonka oletetaan kuolleen veneturmassa. 

## Rooleissa

## Tuotanto

Elokuvan tekeminen kiinnosti tuotantoyhtiöitä jo ennen kuin kirja julkaistiin. Lopulta Universal Studios voitti hintakilpailussa ja maksoi elokuvaoikeuksista huhujen mukaan noin miljoona dollaria. Kirjan kirjoittanut Ben Sherwood nimettiin yhdeksi elokuvan tuottajaksi ja Burr Steers valittiin ohjaajaksi. Pääosaan kiinnitettiin Zac Efron, joka työskenteli aikaisemmin Steersin kanssa elokuvassa *[[17 Again]]*. Esituotanto alkoi maaliskuussa 2009, ja kuvaukset alkoivat heinäkuussa. Kim Basinger valittiin näyttelemään Charlien äitiä elokuussa, ja Chris Massoglia allekirjoitti sopimuksensa lokakuussa. Kuvaukset päättyivät lokakuussa 2009.